CELEX: 62012FA0159
Language: mt
Date: 2015-04-29 00:00:00
Title: Kawżi F-159/12 u F-161/12: Sentenza tat-Tribunal għas-Servizz Pubbliku (It-Tieni Awla) tad-29 ta’ April 2015 – CJ vs ECDC (Servizz Pubbliku — Membri tal-persunal bil-kuntratt — Kuntratt għal żmien determinat — Rexissjoni — Ksur tar-rabta ta’ fiduċja — Dritt ta’ smigħ — Ksur)

15.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/48
            
         Sentenza tat-Tribunal għas-Servizz Pubbliku (It-Tieni Awla) tad-29 ta’ April 2015 – CJ vs ECDC
   (Kawżi F-159/12 u F-161/12) (1)
   
   ((Servizz Pubbliku - Membri tal-persunal bil-kuntratt - Kuntratt għal żmien determinat - Rexissjoni - Ksur tar-rabta ta’ fiduċja - Dritt ta’ smigħ - Ksur))
   (2015/C 198/66)
   Lingwa tal-kawża: il-Franċiż
   
      Partijiet
   
   
      Rikorrent: CJ (rappreżentant: V. Kolias, avukat)
   
      Konvenut: Ċentru Ewropew għall-Prevenzjoni u l-Kontroll tal-Mard (rappreżentanti: inizjalment R. Trott, aġent, A. Duron u D. Waelbroeck, avukati, sussegwentement J. Mannheim u A. Daume, aġenti, A. Duron u D. Waelbroeck, avukati)
   
      Suġġett tal-Kawża F-159/12
   
   Talba għall-annullament tad-deċiżjoni ta’ rexissjoni tal-kuntratt tar-rikorrent, għar-riintegrazzjoni tar-rikorrent fil-funzjonijiet tiegħu u għall-ħlas tad-differenza bejn ir-remunerazzjoni li huwa seta’ jibqa’ jirċievi u l-allowance li huwa jirċievi, b’żieda ta’ rata tal-interessi.
   
      Suġġett tal-Kawża F-161/12
   
   Talba għall-ħlas tad-danni għad-dannu morali kkawżat lir-rikorrent minħabba l-fatt li tkeċċa mix-xogħol.
   
      Dispożittiv
   
   
               1)
            
            
               Id-deċiżjoni tal-24 ta’ Frar 2012 tad-direttur taċ-Ċentru Ewropew għall-Prevenzjoni u l-Kontroll tal-Mard li tirrexindi l-kuntratt ta’ membru tal-persunal bil-kuntratt ta’ CJ hija annullata.
            
         
               2)
            
            
               Il-kumplament tar-rikors fil-Kawża F-159/12 huwa miċħud.
            
         
               3)
            
            
               Ir-rikors fil-Kawża F-161/12 huwa miċħud.
            
         
               4)
            
            
               Fil-kawża F-159/12, kull parti għandha tbati l-ispejjeż rispettivi tagħha.
            
         
               5)
            
            
               Fil-Kawża F-161/12, CJ għandu jbati l-ispejjeż tiegħu u huwa kkundannat ibati l-ispejjeż sostnuti miċ-Ċentru Ewropew għall-Prevenzjoni u l-Kontroll tal-Mard.
            
         
               6)
            
            
               Fil-Kawża F-159/12, CJ huwa kkundannat iħallas lit-Tribunal ammont ta’ EUR 2  000 bħala rimbors ta’ parti mill-ispejjeż evitabbli li dan tal-aħħar kellu jsostni.
            
         
      (1)  ĠU C 63, 02/03/2013, p. 26 u ĠU C 55, 23/02/2013, p. 27.